रूपनगढ़। राष्ट्रीय स्वयंसेवक संघ के सर संघचालक मोहनराव भागवत रविवार को सलेमाबाद स्थित निम्बार्क पीठ पहुंचे और पीठाधीश्वर जगद्गुरु श्रीजी महाराज से आशीर्वाद लिया। उन्होंने उनसे देश की पवित्र नदियों और धर्म, संस्कृति पर चर्चा की।
श्रीजी से आशीर्वाद लेने के बाद भागवत संघ के पुराने प्रचारक सत्यनारायण पथिक से मिलने उनके निवास स्थान पर भी गए। यहां पत्रकारों से बातचीत भी की। उन्होंने कहा कि - ‘नरेंद्र मोदी मेरे अच्छे मित्र हैं, वे अच्छे इंसान भी हैं। यह बात मैंने कुंभ के मेले में भी कही थी।’ उनसे नरेंद्र मोदी को लेकर भाजपा के वरिष्ठ नेता लाल कृष्ण आडवाणी की नाराजगी के बारे में सवाल पूछा गया था। उन्होंने बाद में कहा कि मैं एक धार्मिक स्थल पर आया हूं, लिहाजा कोई राजनीतिक बात नहीं करूंगा।
hin_Deva hin_Deva